ফিরে এলো দেশে আবার হরতাল, হরতাল গেম। মনে হয় আওয়ামী লীগ সরকারই যেন উস্কে দিল হরতাল করার জন্য। নইলে যেই আওয়ামী লীগ ৯৬ সালে তত্ত্বাবধায়ক সরকার ব্যবস্থার জন্য সারাদেশে ১২ ঘণ্টা, ২৪ ঘন্টা, ৪৮ ঘন্টা, ৩ দিন, ৭ দিনের হরতালের ডাক দিয়ে সারা দেশে তাণ্ডব চালিয়েছিল সেই আওয়ামী লীগ কেন ক্ষমতায় এসে তত্ত্বাবধায়ক সরকার ব্যবস্থার বিরুদ্ধে নতুন গীত গাইতে শুরু করলো!!??  ভয়াবহ দ্রব্যমূল্য, সন্ত্রাস,  দখলবাজি, গুমোট গরমের মধ্যে এই হরতাল দেশের সাধারণ মানুষের কী উপকারে আসবে? কিছুদিন ধরে সারাদেশে গ্যাসের মূল্যবৃদ্ধির অজুহাতে সাধারণ মানুষ যেভাবে ভাড়া-সন্ত্রাসীদের হাতে নাজেহাল হচ্ছে, অসহনীয় দ্রব্যমূল্যের ভারে মানুষের যে নাভিশ্বাস- কই সেগুলো নিয়ে তো কোন বিরোধী দ্ল হরতালের ডাক দিল না।